
UMB
V / Ole Jølberg

Vurdering av grunnlag og evt. bistand ved etablering av utleiestaller og ridesenter ved Losby besøksgård.
Viser til telefonsamtale den 24. april 2006 vedrørende ovennevnte.  
Nitor AS er en vekstbedrift / arbeidsmarkedsbedrift.  For å gi et innblikk i Nitors virksomhet og organisering vedlegges del av årsberetningen for 2005.
Fra før driver vi besøksfjøset og en gårdskafé ved Losby besøksgård.  Vi er nå forespurt om vi ønsker å overta stallen og tilrettelegge for hesteaktiviteter som skal inngå som en del av et felles aktivitetstilbud på losby.
I dette tilbudet skal inngå:

· Et fast rideskoletilbud, fortrinnsvis for barn og unge, med minst 150 elevplasser pr semester.  Herunder skal også inngå tilbud om terapiriding og tilbud for funksjonshemmede.

· Et varig tilbud om kjøring med hest og vogn i sammenheng med arrangementer og utleie av lokalen ved Losby besøksgård / Losby hotell.

· Rundriding for barn på helg og helgedager, i tilknytning til besøksgården
· Det kan også drives utleie av stallplasser, turriding og andre hesteaktiviteter som et åpent publikumstilbud.

Det drives i dag med rideopplæring og rundriding i begrenset form.  Stallen har ca 25 plasser med varierende tilstand.  Det kreves antakeligvis en generell utbedring av stallen med bla vaskeplass, toaletter m.v.
Dagens ridebane må flyttes og det er på sikt ønskelig å sette opp en ridehall for helårs drift.  Det er avsatt godkjente arealer til formålet.
Gjødselshåndtering er et problemområde som må løses, muligens i samarbeid med besøksfjøset og Losby golfpark, som et komposteringsanlegg.

Det er i tillegg sikkert mange momenter, som ikke jeg kjenner til, som må avklares og løses for å igangsette et slikt konsept.

Kan ovennevnte problemstillinger være noe å ta tak i for UMB som grunnlag for studentoppgaver med veileding, som en del av en masteroppgave eller lignende?
Med hilsen

Nitor AS

Thorvald Salte

